text: Fly med 13 lavede sikkerhedslanding
  30 juli 2012 kl. 09.26
  Et Jetstreamer 31-fly fra Sun-Air med 13 passagerer foretog ved 11-tiden en sikkerhedslanding i Billund Lufthavn. PIloten fik en indikation af røg i kabinen på vej fra Oslo.
  - Han valgte at foretage en sikkerhedslanding, fortæller lufthavnens direktør, Kjeld Zacho Jørgensen, men flyet landede uden dramatik og kunne selv taxi ind på platformen. 
  Piloten valgte at slå en standby 2- alarm, selv om der ikke var konstateret røg i kabinen. Kun en alarmlampe, der lyste.
  Nødlandinger - eller sikkerhedslandinger, som de kaldes - inddeles i tre kategoriet. Ved kategori 2 alarmeres brandvæsenet fra Billund foruden lufthavnens eget brandvæsen. Der rekvireres også ambulancer. Men ingen af delene kom heldigvis i brug.
  
  Travl sommer i Billund
  Sommeren har særdeles travl i Billund Lufthavn. Det dårlige sommervejr har givet ekstra mange passagerer. 
  - Vi kan virkelig mærke, at sommerferien er flyttet i Danmark, så der er mange afgange og ankomster i denne uge, siger Kjeld Zacho Jørgensen. Og vejrskiftet betyder, at endnu flere vælger at holde ferie i udlandet.
  